આ મહિનાની શરૂઆતમાં ભારતને એમટીસીઆરની સદસ્યતા મળી ગયા બાદ અમેરિકાએ આ પ્રસ્તાવ પર ધ્યાન આપવાનું શરૂ કરી દીધું છે. માનવામાં આવી રહ્યું છે કે તે આગામી તબક્કામાં તે તેને સ્વિકારી લેશે. સૂત્રોએ કહ્યું કે ‘આ મહિનાની શરૂઆતમાં રાષ્ટ્રપતિ ઓબામા અને વડાપ્રધાન નરેન્દ્ર મોદીએ સમુદ્રી સુરક્ષાને વધારવામાં અમેરિકા ભારત સહયોગ માટે પોતાનું સમર્થન આપ્યું. વડાપ્રધાને રાષ્ટ્રપતિ ઓબામાની સાથે ડ્રોનના મુદ્દે ચર્ચા પણ કરી હતી, જેના પર પોઝિટિવ જવાબ મળ્યો.’